《复碧山吟社志喜》
明代·王瑛

萧条岩构二泉南，腊履重来径自谙。共惜诗坛吟独冷，且登草阁酒同酣。

山灵玄想烦挥麈，故老遗踪废讨探。释子尚能谈往事，跏趺日坐石边龛。

作者简介：常州府无锡人，字汝玉，别号石沙山人。嘉靖十一年进士。授太常博士。官至监察御史。理山东、河南马政，巡按福建，皆能兴利除弊。有《王侍御集》。